

# JÕELÄHTME VALLAVALITSUS

Meelis Krinpus

 23.01.2024 nr 6-4/6052-3

**Manniva küla Tammenõlva kinnistu ja lähiala detailplaneering**

Jõelähtme Vallavolikogu võttis 16.11.2023 otsusega nr 161 vastu Manniva küla Tammenõlva kinnistu ja lähiala detailplaneeringu. Esitasite avaliku väljapaneku ajal küsimused ja tähelepanekud detailplaneeringu lahenduse osas ning andsite teada soovist osaleda planeeringu avaliku väljapaneku tulemusi tutvustaval avalikul arutelul.

Järgnevalt anname vastuse Teie ettepanekule.

*Teete ettepaneku Tammenõlva detailplaneeringus ühisveevärgi liitumispunkt näha ette Siimo tee kinnistuga piirnevale lõigule, mitte Sootalu tee 17 kinnistu põhjapoolse piiri lähedale.*

Planeeringus näidatud variant tugineb Loo Vesi OÜ seisukohal, mille kohaselt võimaldavad detailplaneeringu lahendusega ette nähtud torustike asukohad tagada soovi korral liitumisvõimalused Tammenõlva kinnistule rajatava veevõrguga Sootalu tänava kinnistutel. Eelnevast tulenevalt teenib detailplaneeringu lahendus avalikku huvi. Loo Vesi OÜ peab võimalikuks alternatiivse liitumispunkti ettenägemise Siimo teele. Detailplaneeringu tehnovõrkude lahendus on põhimõtteline ja liitumispunktide lõplik asukoht määratakse ehitusprojekti koostamisel vastavalt vajadusele, tehnilistele lahendustele ning võimalikele kokkulepetele maaomanikega.

Teie poolt viidatud tähelepanekute osas Sootalu tee pikenduse ja Sootalu Vesi OÜ kohta viiakse täiendused planeeringusse sisse enne planeeringu kehtestamist.

Manniva küla Tammenõlva kinnistu ja lähiala detailplaneeringu avaliku väljapaneku tulemusi tutvustav arutelu Jõelähtme vallamajas 30.01.2024 kell 16.00.

Lugupidamisega

*(allkirjastatud digitaalselt)*

Andrus Umboja

vallavanem

Maike Heido, Maike.heido@joelahtme.ee